google/wiki40b huggingface dataset:
पौराणिक बृद्धकेदार

इतिहास

यह एक पौराणिक शिवालय है। इस भगवान शंकर के आराध्य शिवालय की स्थापना का कोई सटीक अनुमान प्राप्त नहीं हैं। यह साक्षात है यह रामगंगा नदी व विनोद नदी के संगम से शुरू हुई पर्वत माला के ऊत्तरी छोर पर केदारनाथ मन्दिर विराजमान है तथा प्राचीन काल में केदारनाथ व बद्रीनाथ जाने वाले तीर्थयात्री पहले यही पर आराधना करते थे। यहीं से यह प्राचीन मार्ग है जिसके किनारे तत्समय के अवशेष भग्नानशेष पाये जाते हैं। भारतवर्ष में शायद यही एक शिवालय है जहॉं पर महाशिव का धड़ स्थापित है। इसकी प्रथम स्थापना का ठीक-ठीक अनुमान अज्ञात है। अधिकांश स्थानीय लोगों व अनुभववेत्ताओं के मतानुसार इस मन्दिर का पुनर्निर्माण चन्दवंशीय राजा रूद्रचन्द जी ने 1400-1500 ईंसवी के मध्य करवाया था। जिनके के अभिलेख तथा ताम्रपत्र पौराणिक बृद्धकेदार समिति के पास सुरक्षित हैं। श्री करणचन्द राजसिंह भी चन्दवंशीय राजाओं के वंशज हैं, जो अभी यानि वर्तमान में काशीपुर के राजा के नाम से प्रसिद्ध हैं तथा अपने पैतृक महल काशीपुर किले में रहते हैं।

पौराणिक महिमा व मान्यताऐं

यह एक पौराणिक शिवालय होने के साथ-साथ मान्यताऐं भी सारगर्भित हैं। विशेषत: यह शिवालय प्राचीन काल में नि:सन्तान दम्पतियों का ही आराध्य केन्द्र हुआ करता था। बैकुंठ चतुर्दशी का विशेष महत्व होता है, इसी उपललक्ष में यहॉं प्रतिवर्ष कार्तिक मास की पूर्णिमा को भक्तगण दूर-दूर इलाकों से आते रहे हैं। नि:सन्तान दम्पति पूरी रात रामगंगा नदी में खड़े होकर, हाथों में दीप प्रज्वलित कर श्रधासुमनों के साथ शिव भक्ति में लीन रहते हैं। भोर होने उस दीपक रूपी साधना को रामगंगा में प्रवाहित कर देते हैं। अपनी-अपनी मनोकामनाओं को साकार करने की अस्रुपूर्ण अभिलाषा करते हैं। तत्पश्चात ही महादेव का जलाभिषेक करते हैं। कालांतर में नि:सन्तान दम्पतियों के साधना संगम का अपभ्रंश होकर मेला हो गया। अब इसे कार्तिक मास की पूर्णिमा का मेला यानि केदारौ कौतीक (स्थानीय बोली में) कहने लगे हैं। 
यहॉं पर महाशिवरात्रि के पर्व का भी विशेष महत्व होता है।
एश्मोलियन संग्रहालय

ऐशमोलियन संग्रहालय (Ashmolean Museum) अपनी तरह का दुनिया मे पहला संग्रहालय माना जाता है। कुछ लोग इसे पहला संग्रहालय भी मानते हैं लेकिन तथ्यों के अभाव मे इसे पहला यूनिवर्सिटी संग्रहालय भी कहा जाता है।
ऐशमोलियन संग्रहालय ऑक्सफ़ोर्ड यूनिवर्सिटी का ही एक भाग है। विधिवत रूप से यह संग्रहालय 1677 मे शुरू हुआ। 1683 के बाद से इस संग्रहालय मे आम आदमियों को भी प्रवेश की छुट दी गई।

विभाग

पूरा संग्रहालय डिपार्टमेंट ऑफ एंटिक्स और डिपार्टमेंट ऑफ इस्टर्न इस प्रकार दो भागों मे बँटा हुआ है। डिपार्टमेंट ऑफ एंटिक्स मे जर्मनी, इजिप्त, रोम और मध्य पूर्विय देशों की वस्तुओं को प्रदर्शित किया जाता है। इस्टर्न आर्ट गैलरी मे बुद्ध, भारतीय और तुर्क शस्त्रों और मोरक्को की वस्तुओं को संग्रहित किया गया है। इसके अलावा इस संग्रहालय मे उस जमाने की नृत्यांगनाओं, भित्तीचित्रों, पेंटिंगों, मूर्तियों आदि को संग्रहित किया गया है।
किसी समय ईस्ट इंडिया कम्पनी के पदाधिकारियों ने उनको मिले उपहारों को भी संग्रहालय मे दान दिया था। इस तरह से इस संग्रहालय के इस विभाग मे 30000 से भी अधिक कलाकृतियां हैं। चूँकि यह संग्रहालय ओक्सफॉर्ड यूनिवर्सिटी का ही एक भाग है इसलिए इस युनिवर्सिटी के छात्र इन वस्तुओं पर अपना शोध भी करते हैं।
यहाँ का हेबर्डन कोईन रूम सिक्कों के संग्रह के लिए बहुत प्रसिद्ध है। यहाँ प्राचिन जगत से लेकर आधुनिक युग तक के लगभग सभी प्रकार से सिक्के संग्रहित हैं।
समय समय पर इस संग्रहालय का कायाकल्प होता रहता है। आज इस प्राचीन संग्रहालय मे रेस्त्रां और गिफ्ट शोप भी उपलब्ध है। 2001 में यहाँ सेकलर पुस्तकालय खोला गया, जहाँ प्राचीन और आधुनिक पुस्तकों को लोगों तक उपलब्ध कराया गया है।
इस समय भी संग्रहालय के आधुनिकीकरण का कार्य जारी है। यह संग्रहालय दुनिया का पहला संग्रहालय है या नहीं इसको लेकर मतभेद है क्योंकि कोई पुख्ता सबूत नहीं है। परंतु यह संग्रहालय दुनिया केप्राचिनतम संग्रहालयों मे से एक ज़रूर है।

इतिहास

एक जमाने में ब्रिटेन मे एक घुमक्कड प्रवृत्ति के इंसान हुआ करते थे, नाम था जॉन ट्रेडसेंट सिनियर. वे दुनिया भर मे घूमा करते थे और साथ ही साथ जहाँ भी जाते वहाँ से कुछ ना कुछ खरीद कर लाते थे। उन्हें अनोखी चीजें जमा करने शौख था। आगे चलकर यही लत उनके हम नाम बेटे को भी लगी. वे दोनों इस तरह से इकट्ठी की गई चीजों की प्रदर्शनी अपने घर मे लगाते थे।
एक दिन उनके मन मे विचार आया कि इन बेशकिमती चीजों को ऐसी कोई जगह रखना चाहिए जहाँ अधिक से अधिक लोग उन्हे देख सकें. वे लोग ऐलियस एशमोल नामक सम्भ्रांत व्यक्ति से मिलते हैं। ऐलियस एशमोल ब्रिटेन का चतुर राजनेता था। उसे भी पुरानी चीजें जमा करने का शौख था। ब्रिटेन गृह युद्ध के दौरान उसने ब्रिटिश साम्राज्य और राजा की सहायता की थी। और चार्ल्स द्वितीय को फिर से गद्दी पर बिठाने मे अपना योगदान दिया था। बाद मे सम्राट चार्ल्स ने उसे कई तोहफे और सत्ता मे उच्च पद दिए थे।
ऐलियस को जॉन ट्रेडसेंट का प्रस्ताव अच्छा लगा और उसने ऑक्सफ़ोर्ड विश्वविद्यालय मे अपने नाम से यानि कि ऐशमोलियन संग्रहालय की शुरूआत की। यह सन 1640 की बात है। ऐशमोलियन संग्रहालय इसतरह से अपनी तरह का दुनिया मे पहला संग्रहालय माना जाता है। कुछ लोग इसे पहला संग्रहालय भी मानते हैं लेकिन तथ्यों के अभाव मे इसे पहला यूनिवर्सिटी संग्रहालय भी कहा जाता है।
गोरी नदी

गोरी नदी, जिसे गोरी गंगा या गोरी गाड़ भी कहा जाता है, भारत के उत्तराखण्ड राज्य में बहने वाली काली नदी की एक सहायक नदी है।

उद्गम

गोरी गंगा का उद्गम उत्तराखण्ड में पिथौरागढ़ जनपद की मुनस्यारी तहसील में होता है।

मार्ग

यह जौलजीबी नामक स्थान पर काली नदी से मिलती है।
कूर्म पुराण

विस्तार

इस पुराण में १७,००० श्लोक है, इस पुराण में पुराणों में पांचों प्रमुख लक्षणों-सर्ग, प्रतिसर्ग, वंश, मन्वंतर एवं वंशानुचरित का क्रमबद्ध तथा विस्तृत विवेचन किया गया है एवं सभी विषयों का सानुपातिक उल्लेख किया गया है। बीच-बीच में अध्यात्म-विवेचन, कलिकर्म और सदाचार आदि पर भी प्रकाश डाला गया है।

संक्षिप्त कथा

रोमहर्षण सूत तथा शौनकादि ऋषियों के संवाद के रूप में आरम्भ होनेवाले इस पुराण में सर्वप्रथम सूतजी ने पुराण-लक्षण एवं अट्ठारह महापुराणों तथा उपपुराणों के नामों का परिगणन् करते हुए भगवान के कूर्मावतार की कथा का सरस विवेचन किया है। कूर्मावतार के ही प्रसंग में लक्ष्मी की उत्पत्ति और महात्म्य, लक्ष्मी तथा इन्द्रद्युम्न का वृत्तान्त, इन्द्रद्युम्न के द्वारा भगवान विष्णु की स्तुति, वर्ण, आश्रम और उनके कर्तव्य वर्णन तथा परब्रह्म के रूप में शिवतत्त्व का प्रतिपादन किया गया है। तदनन्तर सृष्टिवर्णन, कल्प, मन्वन्तर तथा युगों की काल-गणना, वराहावतारकी कथा, शिवपार्वती-चरित्र, योगशास्त्र, वामनवतार की कथा, सूर्य-चन्द्रवंशवर्णन, अनुसूया की संतति-वर्णन तथा यदुवंश के वर्णन में भगवान श्रीकृष्ण के मंगल मय चरित्र का सुन्दर निरूपण किया गया है। इसके अतिरिक्त इसमें श्रीकृष्ण द्वारा शिव की तपस्या तथा उनकी कृपा से साम्बनामक पुत्र की प्राप्ति, लिंगमाहात्म्य, चारों युगों का स्वभाव तथा युगधर्म-वर्णन, मोक्षके साधन, ग्रह-नक्षत्रों का वर्णन, तीर्थ-महात्म्य, विष्णु-महात्म्य, वैवस्तव मन्वतरके २८ द्वापरयुगों के २८ व्यासों का उल्लेख, शिव के अवतारों का वर्णन, भावी मन्वन्तरों के नाम, ईश्वरगीता तथा कूर्मपुराण के फलश्रुति की सरस प्रस्तुति है। हिन्दुधर्म के तीन मुख्य सम्प्रदायों—वैष्णव, शैव, एवं शाक्त के अद्भुत समन्वय के साथ इस पुराण में त्रिदेवोंकी एकता, शक्ति-शक्तिमानमें अभेद तथा विष्णु एवं शिवमें परमैक्यका सुन्दर प्रतिपादन किया गया है।
लक्ष्मी मिष्ठान भंडार होटल

लक्ष्मी मिष्ठान भंडार होटल, जो एल एम् बी के नाम से भी लोकप्रिय है, यह भारत के राजस्थान राज्य में जयपुर शहर का एक प्रसिद्ध होटल, रेस्तरां एवं मिठाई की दुकान है। 1954 में स्थापित यह होटल जौहरी जयपुर शहर के जौहरी बाजार स्थित है। यह होटल राज्य को पहले तीन सितारा होटल के रूप में जाना जाता है।  आज, यह सबसे अधिक अपने रेस्तरां और मिठाई की दुकान के लिए जाना जाता है, जो एक लोकप्रिय पर्यटक आकर्षण रहे हैं। यहाँ पर पारंपरिक मिठाई जैसे पनीर घेवर, मीठी लस्सी, के अलावा नाश्ते के लिए समोसा, चाट और आलू टिक्की परोसे जाते हैं।  आमतौर पर भारत के सभी प्रसिद्ध नास्ते के व्यंजन यहाँ पर उपलब्ध है। लक्ष्मी मिष्ठान भंडार होटल की सबसे बड़ी खासियत इसका अनूठा स्वाद है जो आपको और कही नहीं मिलेगा।

इतिहास

पता: जौहरी बाजार रोड, बापू बाजार, बिशेश्वर जी, जयपुर, राजस्थान 302,003
1727 में, जब महाराजा सवाई जय सिंह द्वितीय (हवा महल निर्माता), आमेर के शासक, ने जब जयपुर को नई राजधानी के रूप में स्थापित किया, तब उन्होंने पास के शहरों से व्यापारियों और कलाकारों के नव निर्मित शहर के लिए आमंत्रित किया। जो लोग आये उन लोगों के बीच हलवाइयों का का भी एक समूह आया, जिन्होंने जौहरी बाजार में एक छोटे मिठाई की दुकान स्थापित की। काफी बरस बीत जाने के बाद 1949/1950, इन हलवाई के वंशजों में से एक मालीराम गोदावत ने इस मिठाई की दुकान की ब्रांडिंग लक्ष्मी मिष्ठान भंडार (एल एम् बी) के रूप में की। 1954 में इसमें एक होटल भी जोड़ा गया  लक्ष्मी मिष्ठान भंडार (एल एम् बी) अपने रेस्तरां एवं मिठाई के लिए विश्व प्रसिद्ध है। इस रेस्तरां में शुद्ध शाकाहारी भोजन भोजन परोसा जाता हैं। यह होटल अपनी राजस्थानी थाली, दाल बाटी चूरमा, और कुल्फी के लिए जाना जाता है। इस होटल की मिठाइयाँ काफी स्वादिस्ट हैं एवं इतने बरसों के बीत जाने के बाद भी इसने अपना स्वाद पहले जैसा ही कायम रखा हैं।यह अपने आगंतुको के लिए असाधारण स्वाद प्रस्तुत करता है। यहाँ पर बिना प्याज़ लहसुन के भी खाने की व्यवस्था है। जयपुर आने वाला शायद ही कोई विदेशी पर्यटक होगा जिसने अपने कदम यहाँ पर नहीं रखे हो।किसी भी विदेशी पर्यटक की जयपुर यात्रा पूरी नहीं होती जब तक इस होटल का मिठाई नहीं चखता।
2008 में हुए सिलसिलेवार बम विस्फोटों जिसने सारे जयपुर शहर को हिलाकर रख दिया था उसमे एक धमाका रेस्तरां के पास भी हुआ था।
तराई-दुआर सवाना और घासभूमि

तराई-दुआर सवाना और घासभूमि तराई पट्टी के मध्य एक उष्णकटिबन्धीय और उपोष्णकटिबंधीय घासभूमि, सवाना और झाड़ीभूमि जैवक्षेत्र है, जो भारत उत्तराखण्ड राज्य से लेकर दक्षिणी नेपाल और फिर उत्तरी पश्चिम बंगाल तक फैला हुआ है।

वनस्पति

तराई-दुआर सवाना और गीलीभूमि ऊँची घासभूमियों, सवानाओं और सदाबहार और पतझड़ी वनों का मोजक है। ये घासभूमियाँ विश्व की सर्वाधिक ऊँची में से एक हैं और मानसूनी बाढ़ के कारण जमा होने वाली गाद से इनका रख-रखाव होता है। प्रमुख घासें हैं कान्स घास (Saccharum spontaneum) और बरूवा घास (Saccharum benghalensis)।

जीव-जन्तू

यह जैवक्षेत्र विलुप्तप्राय भारतीय गैण्डें (Rhinoceros unicornis) का आवास है और इसके अतिरिक्त हाथी, बाघ, भालू, चीता और अन्य जंगली पशु भी यहाँ पाए जाते हैं।

संरक्षण

इस जैवक्षेत्र का बहुत सा भाग कृषिभूमि में परिवर्तित किया जा चुका है, तथापि चितवन राष्ट्रीय पार्क और बार्डिया राष्ट्रीय पार्क आवास के बहुत से भाग को संरक्षित किए हुए हैं और इन पार्कों दक्षिण एशिया में गैण्डों और बाघों के सबसे बडे़ सघन क्षेत्र पाए जाते हैं।
रैका राजवंश

डोटी रैका राजवंश जुम्ला दुल्लुका राजाके वंशज है । यिनका कुलदेवता तेडीमष्टो, निमौने (डाडाबाघ) ,डाडेमष्ट है । क्रचल्ल,अशोक चल्ल/मल्ल/ यिनका पूर्वज है । ये राजा मल्ल से बाद शाही /शाह लिखने लगे । यिनका पूर्वज जुम्लामे १२औ शताब्दिमे देखेगये राजा नगराज थे । रैका राजाने कत्युरी राजवंश का कर्तिकेयपुरी राज्य धोस्त किया था । यिनका राज्य डोटी मे बि.स १४औ शताब्दी से बि.स १८५५ तक चला था । ये राजा १४औ शताब्दिमे डोटी पाल राज्य बिजय करे थे । रैका राजा नागिमल्ल (नागमल्ल) ने १४४१ मे डोटी पाल राज्य बिजय कर्नेके बाद ये राजा कर्तिकेयपुरी राज्यके देबिदेवाता का भण्डारा डोटी से बन्द कर दिए थे । ये बात बैजनाथ .जागेश्वर का शिला लेखसे स्पस्ट होता है । यिनका वंशावली

सगोत्री दाजु/भाइ

शौनक गोत्रीय राइका / रैका कुलका : मल्ल ,शाही ,शाह

रैका राजवंशको डोटी रैकाराज्यकाल देखि वैवाहिक सम्बन्ध हुनेगरेको

दार्चुला पाल , बैतडी चन्द ,डोटी तल्लो बोगटान क्षेत्रका बम ,ठकुरी बोगटी ,मर्माली सिंह ,बझांगी सिंह, अछामी शाह,...................आदि |
अनुषा रिज़वी

कैरियर

अनुषा फिल्म निर्देशन के क्षेत्र में आने से पहले एन.डी.टी.वी. की एक पत्रकार थीं। उन्होने किसानों द्वारा की जा रही आत्महत्यायों को आधार बना कर एक कहानी लिखी थी और उस पर फिल्म बनाने के लिए आमिर खान से संपर्क किया था। उस समय आमिर अपनी फिल्म मंगल पान्डे- द राइजिंग के निर्माण में व्यस्त थे और उन्होने अनुषा के इस प्रस्ताव को ठुकरा दिया था। पर अनुषा के आग्रह पर उन्होने पटकथा पढ़ी और अंततः उस पर फिल्म बनाने का निर्णय लिया।
हवाई पत्र

हवाई पत्र या ऐरोग्राम पतले कागज से बने उस कागज के टुकड़े को कहते है जिसका प्रयोग पत्र लिखने और फिर उसे हवाई डाक द्वारा भेजने में किया जाता है। इसके किनारों पर गोंद लगा रहता है ताकि पत्र लिखने के बाद इसे निश्चित मोड़ों से मोड़ कर चिपकाया जा सके। यह एक पत्र और लिफाफे का संगम है और इसके लिए किसी अतिरिक्त लिफाफे की आवश्यकता नहीं होती। इन पत्रों पर डाक टिकट अंकित होती हैं और अलग से टिकट चिपकाने की आवश्यकता नहीं होती। अधिकतर डाक सेवायें इन हल्के भार के पत्रों में किसी भी प्रकार की अन्य सामग्री रख कर भेजने की अनुमति नहीं देतीं, क्योंकि इन्हें अक्सर विदेश में एक विशेष दर पर भेजा जाता है।
अमारिलो हवाई अड्डा

यह एक प्रमुख हवाई अड्डा हैं।
उलरिच ग्राफ

जीवनी

प्रथम विश्व युद्ध के फौरन बाद, ग्राफ जर्मन वर्कर्स पार्टी (डीएपी) का सदस्य बन गया। बाद में, डीएपी का नाम बदलकर नेशनल सोशलिस्ट जर्मन वर्कर्स पार्टी (एनएसडीएपी; नाजी पार्टी) कर दिया गया और एडोल्फ हिटलर ने इसे संभाल लिया। 1920 में स्थापित,  स्टर्मबेटिलुंग  (एसए) कई अर्धसैनिक सुरक्षा दस्ते में से पहला था जिसने नाजी अधिकारियों की सुरक्षा के लिए काम किया था। भूरे रंग की वर्दी में गढ़े गए इन तूफानी सैनिकों पर शुरू में नाज़ी पार्टी की बैठकों में आदेश रखने के शुल्क के साथ आरोप लगाए गए थे। उन्होंने जल्द ही प्रतिद्वंद्वी राजनीतिक पार्टी के कार्यों में व्यवधान को शामिल करने के लिए अपनी भूमिका का विस्तार किया। ग्रेफ SA के शुरुआती सदस्य थे। {sfn | Shirer | 1990 | p = 70} 1921 में, वह नाज़ी पार्टी के सदस्य संख्या 2882 बन गए।
एक शौकिया पहलवान, ग्रेफ, को हिटलर ने एक निजी अंगरक्षक के रूप में चुना था। {sfn | Sherer | 1990 | p = 79} ग्रेफ 1923 में हिटलर के संरक्षण के लिए गठित एक छोटी इकाई का सदस्य था, जिसे   के रूप में जाना जाता है। [Sto'trupp-Hitler]] (sfn | Weale | 2010 | p = 16) उस समय बॉडीगार्ड यूनिट की संख्या उलरिक ग्राफ सहित 20 से अधिक पुरुषों की नहीं थी। 
उसी वर्ष, ग्राफ ने नवंबर में बीमार बीयर हॉल पुट्स में भाग लिया। जब एसए सैनिकों के स्तंभ ने पुलिस की अवरुद्ध टुकड़ी से संपर्क किया, तो ग्राफ आगे बढ़ा और चिल्लाया "गोली मत मारो। महामहिम जनरल लुडेन्डोर्फ आ रहा है।" दुर्भाग्य से दोनों तरफ से एक ही शॉट को गोली से उड़ा दिया गया। गोलीबारी केवल साठ सेकेंड तक चली, लेकिन उस समय में सोलह एसए सैनिक और चार पुलिसकर्मी मृत पड़े थे। {sfn | Shirer | 1990 | p = 112}
हिटलर पर उच्च राजद्रोह का आरोप लगाया गया था और पांच साल जेल की सजा सुनाई गई थी। {sfn | फुलडा | 2009 | pp = 68–69} उसने केवल नौ महीने की सेवा की, रिमांड में उसके समय को शामिल नहीं किया। {sfn। Bullock 1962 | p = 121} जेल के दौरान और नाज़ी पार्टी के बाद के कई महीनों तक वह अव्यवस्था में था। नाजी सरदार लगातार सार्वजनिक रूप से आपस में झगड़ रहे थे, जिससे पार्टी को शर्मिंदगी हो रही थी। इस स्थिति का मुकाबला करने के लिए हिटलर ने जांच और निपटान के लिए एक समिति गठित की। उद्देश्य सार्वजनिक होने से पहले विवादों को आंतरिक रूप से निपटाना था। ग्रेफ तीन आदमी समिति के सदस्य थे। (sfn | Shirer | 1990 | p = 174)
दिसंबर 1924 में, ग्राफ को म्यूनिख में पार्षद चुना गया और उन्होंने 1 जनवरी 1925 को कार्यभार ग्रहण किया। जनवरी 1925 में बावरिया अधिकारियों के साथ एक बैठक में, हिटलर राज्य के अधिकार का सम्मान करने के लिए सहमत हुआ और उसने वादा किया कि वह लोकतांत्रिक प्रक्रिया से ही राजनीतिक सत्ता की तलाश करेंगे। बैठक ने 16 फरवरी को NSDAP पर प्रतिबंध लगाने का मार्ग प्रशस्त किया। {sfn-Kershaw: 2008 | pp = 158, 161, 162} उसी वर्ष, Graf सदस्य संख्या के रूप में फिर से स्थापित नाजी पार्टी में शामिल हो गया। 8. 1929 में, उन्हें फिर से पार्षद चुना गया। 1933 में जब हिटलर राष्ट्रीय सत्ता में आया था, तब तक वह [[[शुतज़स्टाफेल | एसएस]] में 'स्टर्म्बनफुहरर' था। 1935 में, वह फिर से म्यूनिख के पार्षद बने। 1936 में, ग्रेफ एल.
बर्लिन की दीवार

बर्लिन की दीवार (जर्मन: Berliner Mauer बर्लीनर माउअर) पश्चिमी बर्लिन और जर्मन लोकतांत्रिक गणराज्य के बीच एक अवरोध थी जिसने 28 साल तक बर्लिन शहर को पूर्वी और पश्चिमी टुकड़ों में विभाजित करके रखा। इसका निर्माण 13 अगस्त 1961 को शुरु हुआ और 9 नवम्बर, 1989 के बाद के सप्ताहों में इसे तोड़ दिया गया। बर्लिन की दीवार अन्दरुनी जर्मन सीमा का सबसे प्रमुख भाग थी और शीत युद्ध का प्रमुख प्रतीक थी। 
द्वितीय विश्वयुद्ध के बाद जब जर्मनी का विभाजन हो गया, तो सैंकड़ों कारीगर और व्यवसायी प्रतिदिन पूर्वी बर्लिन को छोड़कर पश्चिमी बर्लिन जाने लगे। बहुत से लोग राजनैतिक कारणों से भी समाजवादी पूर्वी जर्मनी को छोड़कर पूँजीवादी पश्चिमी जर्मनी जाने लगे (जर्मन: Republikflucht)। इससे पूर्वी जर्मनी को आर्थिक और राजनैतिक रूप से बहुत हानि होने लगी। बर्लिन दीवार का उद्देश्य इसी प्रवासन को रोकना था। इस दीवार के विचार की कल्पना वाल्टर उल्ब्रिख़्त के प्रशासन ने की और सोवियत नेता निकिता ख्रुश्चेव ने इसे मंजूरी दी। 
बर्लिन की दीवार बनने से यह प्रवास बहुत कम हो गया - 1949 और 1962 के बीच में जहाँ 25 लाख लोगों ने प्रवास किया वहीं 1962 और 1989 के बीच केवल 5,000 लोगों ने। लेकिन इस दीवार का बनना समाजवादी गुट के प्रचार तंत्र के लिए बहुत बुरा साबित हुआ। पश्चिम के लोगों के लिए यह समाजवादी अत्याचार का प्रतीक बन गई, खास तौर पर जब बहुत से लोगों को सीमा पार करते हुए गोली मार दी गई। बहुत से लोगों ने सीमा पार करने के अनोखे तरीके खोजे - सुरंग बनाकर, गरम हवा के गुब्बारों से, दीवार के ऊपर गुजरती तारों पर खिसककर, या तेज रफ्तार गाड़ियों से सड़क अवरोधों को तोड़ते हुए। 
1980 के दशक में सोवियत आधिपत्य के पतन होने से पूर्वी जर्मनी में राजनैतिक उदारीकरण शुरू हुआ और सीमा नियमों को ढीला किया गया। इससे पूर्वी जर्मनी में बहुत से प्रदर्शन हुए और अंततः सरकार का पतन हुआ। 9 नवम्बर 1989 को घोषणा की गई कि सीमा पर आवागमन पर से रोक हटा दी गई है। पूर्वी और पश्चिमा बर्लिन दोनों ओर से लोगों के बड़े बड़े समूह बर्लिन की दीवार को पारकर एक-दूसरे से मिले। अगले कुछ सप्ताहों में उल्लास का माहौल रहा और लोग धीरे-धीरे दीवार के टुकड़े तोड़कर यादगार के लिए ले गए। बाद में बड़े उपकरणों का प्रयोग करके इसे ढहा दिया गया। 
बर्लिन दीवार के गिरने से पूरे जर्मनी में राष्ट्रवाद का उदय हुआ और पूर्वी जर्मनी के लोगों ने जर्मनी के पुनरेकीकरण के लिए मंजूरी दे दी। 3 अक्टूबर 1990 को जर्मनी फिर से एक हो गया।
1980 कनाडा मास्टर्स

पुरुष एकल

इवान लेंडल ने  ब्योन बोर्ग को 4-6, 5-4 (retired) से हराया।
चचाई जलप्रपात

चचाई जलप्रपात मध्य प्रदेश के रीवा जिले में स्थित एक जलप्रपात है। यह भारत का 23वाँ सबसे बड़ा जलप्रपात है।
बलराज मधोक

जीवनी

उनका जन्म २५ फ़रवरी १९२० को जम्मू एवं काश्मीर राज्य के अस्कार्डू (Askardu) में हुआ था। उनकी उच्च सिक्षा लाहौर विश्वविद्यालय में हुई। १८ वर्ष की आयु में अपने छात्रजीवन में ही वे राष्ट्रीय स्वयंसेवक संघ के सम्पर्क में आये। सन १९४२ में भारतीय सेना में सेवा (कमीशन) का प्रस्ताव ठुकराते हुए उन्होने आर एस एस के प्रचारक के रूप में देश की सेवा करने का व्रत लिया।
फरवरी, 1973 में कानपुर में जनसंघ की राष्ट्रीय कार्यकारिणी के सामने एक नोट पेश किया। उस नोट में मधोक ने आर्थिक नीति, बैंकों के राष्ट्रीयकरण पर जनसंघ की विचारधारा के उलट बातें कही थीं। इसके अलावा मधोक ने कहा था कि जनसंघ पर आरएसएस का असर बढ़ता जा रहा है। मधोक ने संगठन मंत्रियों को हटाकर जनसंघ की कार्यप्रणाली को ज्यादा लोकतांत्रिक बनाने की मांग भी उठाई थी। लालकृष्ण आडवाणी उस समय जनसंघ के राष्ट्रीय अध्यक्ष थे। वे मधोक की इन बातों से इतने नाराज हो गए कि आडवाणी ने मधोक को पार्टी का अनुशासन तोड़ने और पार्टी विरोधी गतिविधियों में शामिल होने की वजह से उन्हें तीन साल के लिये पार्टी से बाहर कर दिया गया। इस घटना से बलराज मधोक इतने आहत हुए थे कि फिर कभी नहीं लौटे।
मधोक जनसंघ के जनता पार्टी में विलय के खिलाफ थे। 1979 में उन्होंने 'भारतीय जनसंघ' को जनता पार्टी से अलग कर लिया। उन्होंने अपनी पार्टी को बढ़ाने की हर संभव कोशिश की, लेकिन सफलता हासिल नहीं हुई। 96 वर्ष की आयु में 2 मई 2016 को उनकी मृत्यु हो गई।
११६६ ईसा पूर्व

११६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ख़लीलुर रहमन

वे एक पाकिस्तानी राजनेता और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
फ्रैंक सैज़मैन

फ्रैंक सैज़मैन (जन्म: 29 अक्टूबर, 1927) एक ऑस्ट्रेलियाई टेनिस खिलाड़ी हैं।
रॉस टेलर

रॉस टेलर (अंग्रेज़ी: Ross Taylor) (जन्म ०८ मार्च १९८४) एक न्यूजीलैंड क्रिकेट टीम के पूर्व कप्तान और बल्लेबाज है साथ ही पूर्व में न्यूजीलैंड अंडर १९ के भी कप्तान रह चुके है। टेलर ने लिस्ट ए क्रिकेट सर्वाधिक १३२* रनों की पारी खेली थी। इंडियन प्रीमियर लीग में दिल्ली डेयरडेविल्स के लिए खेलते हैं।

अंतर्राष्ट्रीय क्रिकेट

रॉस टेलर ने टेस्ट क्रिकेट का पहला मैच २००७ में दक्षिण अफ्रीका क्रिकेट टीम के  खिलाफ खेला था जबकि एक दिवसीय अंतर्राष्ट्रीय मैच २००६ में वेस्टइंडीज क्रिकेट टीम के खिलाफ खेला था।

इंडियन प्रीमियर लीग में

टेलर इंडियन प्रीमियर लीग में २००८ से २०१० तक रॉयल चैलेंजर्स बैंगलोर के लिए  खेले थे जबकि २०११ में राजस्थान रॉयल्स के लिए खेले थे।
ऊमेओ सैंट्रल स्टेशन

इमारत

यह स्टेशन 1895-96 में फोल्क जैत्रवाल के द्वारा बनाया गया और 2001 में इक्सो ऊमेओ की सूचीबद्ध इमारतों में शामिल किया गया।
पुँछकटवा रोग

पशुओं में पुँछकटवा रोग या डेगनाला रोग (Degnala disease) मुख्यतः भैंस जाति के पशुओं में होता है। वैसे गो-वंश के पशु भी इस संक्रमण के शिकार होते हैं। इस बीमारी का निश्चित कारण अभी तक ज्ञात नहीं है परन्तु डेगनाला एक फफुंद (फंगस) से पैदा होने वाला रोग है। इस बीमारी में पशुओं के कान, पूँछ एवं खुर सूखने लगते है और अंततः सड़ कर गिर जाते है। पशु भोजन करना बंद कर देता है एवं दिनों दिन कमजोर होते जाता है। कुछ वैज्ञानिकों का यह मत है कि यह बीमारी सूक्ष्म पोषक तत्वों (Mineral Deficiency) की कमी के वजह से हाेता है। अधिक नमी युक्त पुआल या भूसा खिलाने से यह रोग आमतौर पर जानवरों में होता है।
इन्वर्टर (शक्ति एलेक्ट्रानिकी)

शक्ति प्रतीपक या पॉवर इन्वर्टर एक ऐसी पॉवर सप्लाई को कहते हैं जो डीसी (DC) को एसी (AC) में परिवर्तित करता है। इससे प्राप्त ए.सी. किसी भी वोल्टता और आवृत्ति की हो सकती है। इन्वर्टर को उच्च शक्ति का एलेक्ट्रानिक आसिलेटर की तरह समझा जा सकता है।

इतिहास और विकासक्रम

सबसे पहले यांत्रिक इन्वर्टर प्रचलन में आये। इनमें यांत्रिक स्विचों के द्वारा डीसी की ध्रुवता (पोलैरिटी) को बदला जाता था। बाद में ट्यूब पर आधारित इन्वर्टर चले। अब अधिकांशतः अर्धचालक युक्तियों से ही इन्वर्टर बनते हैं।
अंत:स्रावी ग्रंथि

अंतःस्रावी ग्रंथियाँ, उन ग्रंथियों को कहा जाता है, जो अपने हार्मोन सीधे रक्तधारा में छोड़ देती हैं। इन अंतःस्रावी ग्रंथियों को पहले एक-दूसरे से पृथक् समझा जाता था, किंतु अब ज्ञात हुआ है कि ये सब एक-दूसरे से संबद्ध हैं और पीयूषिका ग्रंथि तथा मस्तिष्क का मैलेमस भाग उनका संबंध स्थापित करते हैं। अतः मस्तिष्क ही अंतःस्रावी तंत्र का केंद्र है।
शरीर में निम्नलिखित मुख्य अंतःस्रावी ग्रंथियाँ हैं: पीयूषिका (पिट्यूटैरी), अधिवृक्क (ऐड्रोनल), अवटुका (थाइरॉइड), उपावटुका (पैराथाइरॉयड), अंडग्रंथि (टेस्टीज), डिंबग्रंथि (ओवैरी), पिनियल, लैंगरहैंस की द्वीपिकाएँ और थाइमस।
१५८८ ईसा पूर्व

१५८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हरजीराम बुरडक

जीवन परिचय

श्री हरजीराम बुरडक का जन्म 15 जुलाई 1931 को नागौर जिले की लाडनूं तहसील के ग्राम भरनावां में श्री लूणाराम बुरडक के घर में हुआ। आपने भाषा रत्न-हिन्दी तक शिक्षा प्राप्त की। आपका संवत् 2004 में श्रीमती हस्तीदेवी के साथ विवाह हुआ। व्यवसाय से कृषक श्री बुरडक चौथी, छठीं, आठवीं एवं दसवीं तथा ग्यारहवीं राजस्थान विधान सभा के सदस्य रहे। इस अवधि में आप विधान सभा की राजकीय उपक्रम समिति के सभापति, सदस्य, अधीनस्थ विधान संबंधी समिति के सदस्य रहे। ग्रामीण विकास, सहकारिता और पंचायतीराज से सम्बद्ध रहे श्री बुरडक ग्राम पंचायत सांडास, ग्राम पंचायत भरनावां के क्रमशः तीन -चार बार सरपंच, पंचायत समिति लाडनूं के तीन बार प्रधान रहे। आप जिला सहकारी संघ, नागौर के अध्यक्ष, केन्द्रीय सहकारी बैंक, नागौर के अध्यक्ष भी रहे। वर्ष 1977-80 में श्री बुरडक जोधपुर विश्वविद्यालय, जोधपुर के सीनेट एवं सिण्डीकेट तथा वी॰सी॰ चयन समिति के सदस्य रहे। श्री बुरडक राजस्थान राज्य सहकारी बैंक के संचालक भी रहे। श्री बुरडक वर्ष 1977-78 में राजस्थान प्रदेश जनता पार्टी के उपाध्यक्ष, वर्ष 1990-91 में राजस्थान प्रदेश जनता दल के अघ्यक्ष तथा प्रदेश कांग्रेस कमेटी के सदस्य रहे। आप पश्चिमी रेलवे सलाहकार समिति, मुंबई के सदस्य तथा राजस्थान पंचायत राज संघ के महामंत्री भी रहे। समाज सेवा के क्षेत्र में श्री बुरडक ने शिक्षा के प्रसार-प्रचार हेतु साक्षरता केन्द्रों का संचालन तथा असहाय व्यक्तियों को चिकित्सा सुविधा उपलब्ध कराने के कार्यों में सेवाएं दी हैं। आपकी पत्र पत्रिकाओं के अध्ययन एवं लेखन में विशेष अभिरूचि रही। श्री बुरडक तेरहवीं राजस्थान विधान सभा के लिए लाडनूं (नागौर) क्षेत्र से निर्दलीय प्रत्याशी के रूप में छठी बार विधायक निर्वाचित हुए।
एसिन एनगिन

जीवन

एसिन का जन्म सिवस, तुर्की में 1945 में एक क्रीमियाई तातार परिवार में हुआ।  उसने न्यूयॉर्क के नॉर्थ कॉलिन्स स्कूल में 1963 शिक्षा प्राप्त की। इसके पश्चात उसने इस्तांबुल लौटकर पत्रकार्यता में डिग्री 1968 में प्राप्त की।
बरगुना सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बरगुना सदर उपजिला बांग्लादेश के दक्षिणी भाग में, बरिशाल विभाग के बरगुना जिले में स्थित है।